ez isch bi mir mitti frueligs ferie... ich bin i de letschte wuche uf e farm 3 taeg id  ferie gange, isch mega kuhl gsi de farm-lifestyle z gse... die hend eifach 160 hektare land, und hend es paar chue es paar huener es paar roessli, und denn hends no irgendwo uf ihrem land e chiisgrueb und alles bringt chli geld und irgendwo choends devo lebe... und si hend ihres huus selber bout, aber das isch da fast normal.  waehred dene drue taeg hani choene en usflug mache mit em vater vonere andere familie wo au gern dut mountainbike... mir sind in regewald go mountainbike! das isch eifach traumhaft  gsi! ich han bis ez de regewald nur immer vo de strass us gseh, und ez simmer mal wueki ine gange, oepe 5km vo de naechste strass eweg... es het recht gueti weg, darum simmer mit em mountainbike recht wiit cho. mer sind bis zu some fluss cho, wos eifach usgseht wie ime kalender! det simmer denn go bade und chli uf de felse umkletteret, inegumpet und hinder wasserfaell gsesse... ;-)  isch recht guet gsi oeper debii zha wo das ganze chli kennt, es het nemmli uf denen weg recht vill pflanze womer besser  noed alangt... de Rob, das isch ebe de wonich mit ihm mitbin, het au es platypus gseh, das isch das ganz seltene australische wassertier mit em grosse schnabel. aber bis ich tschegged han um was es gaht isches scho lang weg gsi... und voegel bis zum geht nicht mehr, und busch wallabee, das sind so e art chliini kaenguru wo im urwald lebed, denn en guana (das isch oepe ohni schwanz e 50 cm langi eidaechse) und so wiiter... vo es paarne tier hani choene foeteli mache...  ja isch eifach wunderschoen gsi  de regewald mal vo ihne z gseh!  (Foeteli!)